دۆناڵد توسک

دۆناڵد توسک (  ,; لەدایکبووی ٢٢ی نیسانی ١٩٥٧ شاری گدانسک لە باکووری پۆڵەندا) سیاسەتوانێکی پۆڵەندییە و لە ساڵی ٢٠٢٣ەوە وەک سەرۆکوەزیرانی پۆڵەندا ھەڵبژێردرا، پێشتر لە ساڵی ٢٠٠٧ تا ٢٠١٤ لەو پۆستەدا بووە. لە ساڵی ٢٠١٤ تا ٢٠١٩ وەک سەرۆکی ئەنجومەنی ئەورووپا کاری کردووە ھەروەھا توسک لە ساڵی ٢٠١٩ تا ٢٠٢٢ سەرۆکی «پارتی گەلی ئەوروپا» کە پارتێکی میانڕەوی پۆڵاندە بووە لە ساڵی ٢٠٠١ ھاوبەشی دامەزراندنی پارتی پلاتفۆرمی مەدەنی (PO) بووە

توسک لە کۆتایی ھەشتاکانی سەدەی ڕابردووەوە بەشداری لە سیاسەتی پۆڵەندا کردووە، چەندین پارتی سیاسی دامەزراندووە و یەکێک بوو لە ھاودامەزرێنەرانی پارتی کۆنگرەی لیبراڵ دیموکرات (KLD) کە ئاڕاستەی بازاڕی ئازاد بوو. ساڵی ١٩٩١ ھاتە ناو ئەنجومەنی نوێنەرانی پۆڵەندا، بەڵام لە ساڵی ١٩٩٣ کورسییەکەی لەدەستدا. لە ساڵی ١٩٩٧، توسک بۆ ئەنجومەنی پیران ھەڵبژێردرا، و بوو بە جێگری مارشاڵی ئەنجومەنی پیران. لە ساڵی ٢٠٠١دا ھاوبەشی دامەزراندنی پارتێکی دیکەی کۆنەپەرستی لیبڕاڵی ڕاستی ناوەڕاست بوو بە ناوی PO و دیسانەوە بۆ ئەنجومەنی نوێنەرانی پۆڵەندا ھەڵبژێردرا و بوو بە جێگری مارشالەکەی.

لە ھەڵبژاردنەکانی ساڵی ٢٠٢٣ دا ھاوپەیمانی مەدەنییەکەی ١٥٧ کورسی لە سێجم بەدەستھێنا و بووە دووەم گەورەترین ھاوپەیمانی ئەنجومەنەکە. پارتەکانی تری ئۆپۆزسیۆن کورسییەکی ئەوتۆیان لە نێوانیاندا بەدەستھێنا بۆ ئەوەی زۆرینەی ھاوپەیمانی لەگەڵ ھاوپەیمانی مەدەنی پێکبھێنن، ئەمەش کۆتایی بە ھەشت ساڵ دەسەڵاتی پارتی یاسا و دادپەروەری ھێنا. لە ١١ی کانوونی دووەمدا، دۆناڵد تاسک بە فەرمی بۆ جاری سێیەم کاندیدکرا بۆ ئەوەی ببێتە سەرۆک وەزیران، و لە ١٣ی کانوونی دووەم دەستبەکاربوو.

 سەرچاوەکان 

 بەستەرە دەرەکییەکان 
 سەرۆک وەزیران | ئەنجومەنی وەزیران | ڕاوێژکاری سەرۆکوەزیران 
 سەرۆکی ئەنجومەنی ئەورووپا

پۆل:زیندووان
پۆل:لەدایکبووانی ١٩٥٧
پۆل:وێبگەی فەرمی لە ویکیدراوە و ویکیپیدیا جیاوازە